Official Journal L 032 , 07/02/2003 P. 0013 - 0014



Id-Deċiżjoni tal-Kummissjoni tal-5 ta' Frar 2003 li temenda d-Direttiva tal-Kunsill 95/70/KE li tintroduċi miżuri Komunitarji minimi għall-kontroll ta' ċertu mard li jolqot lill-molluski bivalvi (innotifikata taħt id-dokument numru K(2003) 432) (Test b'rilevanza għaż-ŻEE) (2003/83/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 95/70/KE tat-22 ta' Diċembru 1995 li tintroduċi miżuri Komunitarji minimi għall-kontroll ta' ċertu mard li jolqot lill-molluski bivalvi [1], kif emendata bid-Deċiżjoni tal-Kummissjoni 2001/293/KE [2], u b'mod partikolari t-tieni paragrafu ta' l-Artikolu 9 tagħha, Billi: (1) Id-Direttiva 95/70/KE telenka mard serju tal-molluski li għalih ċerti disposizzjonijiet għall-immonitorjar u kontroll tal-mard, kif tipprovdi dik id-Direttiva, huma applikabbli. (2) Biex jitqiesu l-iżviluppi tas-sitwazzjoni tal-mard fil-Komunità u f'pajjiżi terzi, kif ukoll l-għarfien xjentifiku u l-esperjenza prattika miksuba matul is-snin reċenti, il-lista ta' mard ta' molluski, patoġeni u speċi sensittivi fl-Anness D tad-Direttiva 95/70/KE għandha tkun aġġornata. (3) Attenzjoni partikolari għandha tingħata lil mard li seta' jikkawża ħsara serja fil-ħażna (nisel) ta' molluski jekk ikun introdott jew jinxtered fil-Komunità, bħal dak li għandu jkun innotifikat lill-Uffiċċju Internazzjoni ta' Epiżutiji (OIE) u rari jew eżotiku għall-Komunità. (4) L-ispeċi li ssir referenza għalihom bħala speċi suxxettibbli li jilqgħu l-mard u patoġeni in kwestjoni għandhom għall-inqas ikunu dawk preskritti fl-edizzjoni l-iktar reċenti ta' l-OIE ta' l-International Aquatic Animal Heath Code. (5) Perjodu ta' żmien għandu jkun ipprovdut għall-implimentazzjoni ta' dawn ir-rekwiżiti ġodda. (6) Id-Direttiva 95/70/KE għandha għalhekk tkun emendata skond dan. (7) Il-miżuri li tipprovdi għalihom din id-Deċiżjoni huma skond l-opinjoni tal-Kumitat Permanenti tal-Katina ta' l-Ikel u Saħħa ta' l-Annimali, ADOTTAT DIN ID-DEĊIŻJONI: Artikolu 1 L-Anness D mad-Direttiva 95/70/kE hija sostitwita bit-test fl-Anness ma' din id-Deċiżjoni. Artikolu 2 Din id-Deċiżjoni għandha tapplika mit-8 ta' April 2003. Artikolu 3 Dan id-Deċiżjoni hija indirizzata lill-Istati Membri. Magħmula fi Brussel, fil-5 ta' Frar 2003. Għall-Kummissjoni David Byrne Membru tal-Kummissjoni [1] ĠU L 332, tat-30.12.1995, pġ. 33. [2] ĠU L 100, tal-11.4.2001, pġ. 30. -------------------------------------------------- ANNESS " “ANNESS D Nota: Speċi suxxettibbli li jilqgħu jinkludu wkoll kull speċi oħra speċifikata, għall-patoġenu in kwestjoni, fl-edizzjoni l-iktar reċenti ta' l-International Office of Epizooties' (OIE) ta' l-International Aquatic Animal Health Code. Mard | Patoġen | Speċijiet suxxettibbli li jilqgħu | Bonamiosis | Bonamia exitiosus | Tiostrea chilensis u Ostrea angasi | Mikrocytos roughleyi | Saccostrea (Crassotrea) commercialis | Marteiliosis | Marteilia sydneyi | Saccostrea (Crassotrea) commercialis | Microcytosis | Mikrocytos mackini | Crassotrea gigas; C. virginica; Ostrea edulis; O. conchaphila | Perkinsosis | Perkinsus marinus | Crassotrea virginica u C. gigas | Perkinsus olseni/atlanticus | Haliotis ruber; H. cyclobates; H. scalaris; H. laevigata; Ruditapes philippinarum and R. decussates | Mard MSX | Haplosporidium nelsoni | Crassotrea virginica and C. gigas | Mard SSO | Haplosporidium costale | Crassotrea virginica | Widniet il-baħar li jkunu qed jidbielu | Candidatus xenohaliotis californiensis | Membri tal-ġeneru Haliotis inkluż widnet il-baħar sewda (H. cracherodii), widnet il-baħar ħamra (H. rufescens), widnet il-baħar roża (H. corruguta), widnet il-baħar ħadra (H. fulgens) u widnet il-baħar bajda (H. sorenseni) | " --------------------------------------------------